[ca] Un deepfake o hipertrucatge és un vídeo hiperrealista manipulat digitalment per representar persones que diuen o fan coses que en realitat mai no van succeir. Aquestes representacions sintètiques, generades mitjançant tècniques informatitzades basades en intel·ligència artificial (IA), plantegen serioses amenaces per a la privacitat, en un nou escenari en el qual s'incrementen els riscos derivats de les suplantacions d'identitat. Amb la sofisticació de les tècniques per al desenvolupament de deepfakes, resulta cada vegada més complicat detectar si les aparicions públiques o declaracions de personatges influents responen a paràmetres reals o, per contra, són resultat de representacions fictícies. Aquest estudi té com a objectiu plantejar un estat de la qüestió a través de l'anàlisi de l'actualitat acadèmica i mitjançant una exhaustiva revisió bibliogràfica. En el present treball es busca donar resposta a les qüestions que plantegem a continuació, que entenem d'interès general, tant en un vessant econòmic i social com en diverses àrees de recerca: què són els deepfakes?, qui els produeix i quina tecnologia els dona suport?, quines oportunitats plantegen?, quins riscos s'associen a aquests documents multimèdia?, quins mètodes existeixen per combatre aquestes falsificacions? I emmarcant l'estudi en l'àmbit de la teoria de la informació: es tracta d'una revolució o d'una evolució de les fake news? Com sabem, les notícies falses influeixen en l'opinió pública i són efectives a l'hora d'apel·lar emocions i modificar comportaments. Podem assumir que aquests nous textos audiovisuals seran tremendament eficaços a l'hora de minar, més si fos possible, la credibilitat dels mitjans digitals, així com d'accelerar el ja evident esgotament del pensament crític.

[en] A deepfake is a hyper-realistic video, digitally manipulated to represent people saying or doing things that never really happened. With the sophistication of techniques for developing these counterfeits, it is becoming increasingly difficult to detect whether public appearances or statements by influential people respond to parameters of reality or, on the contrary, are the result of fictitious representations. These synthetic documents, generated by computerized techniques based on Artificial Intelligence (AI), pose serious threats to privacy, in a new scenario in which the risks derived from identity theft are increasing. This study aims to advance the state of the art through the analysis of academic news and through an exhaustive literature review, seeking answers to the following questions, which we understand to be of general interest, from both an economic and a social perspective and in various areas of research. What are deepfakes? Who produces them and what technology supports them? What opportunities do they present? What risks are associated with them? What methods exist to combat them? And framing the study in terms of information theory: is this a revolution or an evolution of fake news? As we know, fake news influences public opinion and is effective in appealing to emotions and modifying behaviours. We can assume that these new audiovisual texts will be tremendously effective in undermining, even more if possible, the credibility of digital media, as well as accelerating the already evident exhaustion of critical thinking.